
הכנסת התשע-עשרה
נוסח לא מתוקן

מושב שלישי
<פרוטוקול מס' 429>
מישיבת ועדת הכלכלה
יום שני, כ"ז בשבט התשע"ה (16 בפברואר 2015), שעה 13:00
<סדר היום:>
<תקנות הטיס (הפעלת כלי טיס וכללי טיסה) (תיקון מס' 4), התשע"ה-2015, בדבר כלי רחיפה>
נכחו:

<חברי הוועדה:> 
יצחק וקנין – מ"מ היו"ר
<מוזמנים:> 
	יואל פלדשו
	–
	מנהל, רשות התעופה האזרחית, משרד התחבורה והבטיחות בדרכים

	ארז פלס
	–
	מנהל אגף רישוי עובדי טיס, רשות התעופה האזרחית, משרד התחבורה והבטיחות בדרכים

	רמי אברהם ליבלינג
	–
	מנהל אגף פיקוח אווירי, רשות התעופה האזרחית, משרד התחבורה והבטיחות בדרכים

	עו"ד רננה שחר
	–
	היועמ"ש, רשות התעופה האזרחית, משרד התחבורה והבטיחות בדרכים

	עו"ד יבינה זכאי-בראונר
	–
	הלשכה המשפטית, רשות התעופה האזרחית, משרד התחבורה והבטיחות בדרכים

	ליבי בהט
	–
	מנהל תחום בכיר תשתיות אוויריות, רשות התעופה האזרחית, משרד התחבורה והבטיחות בדרכים

	גדי רגב
	–
	ראש אגף מטה, רשות התעופה האזרחית,מש' התחבורה והבטיחות בדרכים

	תאופיק חטיב
	–
	מפקח, רשות התעופה האזרחית, משרד התחבורה והבטיחות בדרכים

	שמגר אלכסנדר
	–
	מפקח, רשות התעופה האזרחית, משרד התחבורה והבטיחות בדרכים

	עו"ד דרור וגשל
	–
	עוזר ראשי (ייעוץ וחקיקה כלכלי-פיסקלי), משרד המשפטים

	עמרי טלמון
	–
	נציג ההנהלה, קלוב התעופה

	אבי כ"ץ
	–
	פקח טיסה, אגודת פקחי הטיסה

	איתי לנואל
	–
	נציג ציבור, בתי ספר לרחיפה

	רומן קריפק
	–
	מדריך ראשי, מנהל מועדון, בית ספר לרחיפה 7 winds, בתי ספר לרחיפה

	שרון ברעם
	–
	מנהל אקסטרים ישראל, טיסות חוויה, בתי ספר לרחיפה

	שגב ברעם
	–
	לטוס, בי"ס לטיסה בממ"ג וטיסות חוויה, בתי ספר לרחיפה

	ארנון לופי
	–
	מדריך, בית ספר למצנחים ממונעים ויצרן מנועי מצנחים, בתי ספר לרחיפה

	אורי שמיר
	–
	מצנחי רחיפה ממונעים, בתי ספר לרחיפה

	שי פופר
	–
	יו"ר, אגודת התעופה הישראלית

	ירון לוין
	–
	מנהל בי"ס לגלישה אווירית, האגודה הישראלית לגלישה אווירית, אגודת התעופה הישראלית

	רם בן שבתאי
	–
	ועדת בטיחות, עמותת הממ"גים

	בן סנד
	–
	חבר ועד, עמותת הממ"גים 

	ד"ר שלמה סם אלימלך
	–
	סגן יושב ראש, אי.איי.איי ישראל

	אולג גספר
	–
	גולש אוויר, האגודה הישראלית לגלישה אווירית


<ייעוץ משפטי: >
איתי עצמון
<מנהלת הוועדה:>
לאה ורון
<רישום פרלמנטרי:>
אירית שלהבת
<תקנות הטיס (הפעלת כלי טיס וכללי טיסה) (תיקון מס' 4), התשע"ה-2015, בדבר כלי רחיפה>
<היו"ר יצחק וקנין:>
אנחנו עוברים לתקנות הטיס (הפעלת כלי טיס וכללי טיסה) (תיקון מס' 4), התשע"ה-2015, בדבר כלי רחיפה. מי מציג את התקנות?

<רננה שחר:>
אגיד רק שמבחינת המספור של התיקון – זה לא תיקון מס' 4. זה יהיה או "(תיקון)" או "(תיקון מס' 2)", עוד נראה. יש לנו עוד תיקון שמתחרה אתו על חתימת השר, נראה היכן זה יעמוד. 

<איתי עצמון:>
זה ייקבע על-ידי מחלקת ניסוח חקיקת משנה במשרד המשפטים. 

<רננה שחר:>
זה נמצא בסוף התהליך. מי שיגיע קודם. 

באופן כללי, זה תיקון מקביל לתקנות ההפעלה. הכוונה להוציא ממנו את כל ההתייחסויות לכלי רחיפה שמוסדרים בתקנות החדשות, למעט – כפי שיבינה זכאי-בראונר אמרה קודם – תקנה 68, שהיא תקנת זכות הקדימה שמסדירה את ה"אינטר-פלייסמנט" בין כלי רחיפה וכלי טיס ולכן היא תישאר בתקנות ההפעלה. 

<היו"ר יצחק וקנין:>
אפשר להתחיל לקרוא. האם יש לכם הערות כלליות לגבי התקנות הללו?

<רננה שחר:>
אמרתי באופן כללי. 

<היו"ר יצחק וקנין:>
אמרת שזה לא תיקון מספר 4. 

<רננה שחר:>
וגם שהתכלית של התיקון הזה, עד עכשיו היה חלק מנושא כלי הרחיפה לגבי ממ"גים וגילשוני אוויר מוסדר בתקנות ההפעלה. הוצאנו את הדברים האלה לתקנות כלי הרחיפה, מה שעכשיו אישרת, אדוני, ולכן התיקונים האלה רובם מחיקות בתוך תקנות ההפעלה כדי שלא יהיו הסדרים מקבילים ולא יהיה בלבול, פרט לתקנה 68, שיבינה זכאי-בראונר דיברה עליה קודם, של כללי זכות קדימה, שמתארת את הממשק, בין היתר, בין כלי רחיפה לכלי טיס והיא תישאר בתקנות ההפעלה. 

<היו"ר יצחק וקנין:>
בסדר. צאו לדרך. 

<יבינה זכאי-בראונר:>
תקנות הטיס (הפעלת כלי טיס וכללי טיסה) (תיקון), התשע"ה-2015
	
	
	"בתוקף סמכותי לפי סעיפים 87(ד), 90, 92(ג), 93(א) ו-(ב), ו-168(א) 
לחוק הטיס, התשע"א-2011 (להלן – החוק), לאחר התייעצות עם שר התרבות והספורט ובהסכמת שר הביטחון, לפי הצעת רשות התעופה האזרחית לפי סעיף 168(ב) לחוק, בהתאם לסעיף 197 לחוק, ובאישור ועדת הכלכלה של הכנסת, אני מתקין תקנות אלה:


	תיקון תקנה 1 
	1.
	בתקנה 1 לתקנות הטיס (הפעלת כלי טיס וכללי טיסה), התשמ"א-1981  (להלן –התקנות העיקריות), ההגדרות "גילשון" ו"מצנח ממונע" –  יימחקו. 



	תיקון תקנה 24
	2.
	בתקנה 24 לתקנות העיקריות, בפסקה (4),  המילים "גילשון, מצנח ממונע" –  יימחקו.



	תיקון תקנה 28 
	3.
	בתקנה 28 לתקנות העיקריות, בתקנת משנה (ג), המילה "גילשון" –  תימחק.



	תיקון תקנה 33
	4.
	בתקנה 33 לתקנות העיקריות, תקנת משנה (ז) – בטלה."


הסבר. בעצם מיפינו בתקנות ההפעלה את כל המקומות שבהם מופיעים המונחים "גילשון", "גילשון אוויר", "מצנח ממונע" וכולי, כל סוגי הכלים. יש שם הוראות אופרטיביות שהיו מפוזרות, שהיו דלות מאוד וארכאיות מאוד. אחת הסיבות למחיקות היא משום שכתבנו את הקובץ העיקרי, שאדוני אישר לא מזמן, שבו הוראות הרבה יותר מפורטות לגבי כל סוגי הכלים, כל סוגי ההפעלה, הסדרה יסודית ומקיפה. אדוני רוצה שאומר לו באילו תקנות מדובר?
<היו"ר יצחק וקנין:>
לא, אין צורך. 

<יבינה זכאי-בראונר:>
ציוד תעופתי באופן כולל בתקנות 24-33. 

<היו"ר יצחק וקנין:>
רבותי, יש הערות לתקנות 1-4? אין. 

תקנות 1-4 מאושרות. 

<יבינה זכאי-בראונר:>
	"תיקון תקנה 68
	5.
	בתקנה 68 לתקנות העיקריות –

	
	
	
	(1)
בתקנת משנה (ג) – 

	
	
	
	
	(א)
ברישה, בסוגריים, אחרי "כלי טיס רוטורי" יבוא "כלי רחיפה ממונע, כלי רחיפה בלתי ממונע";

	
	
	
	
	(ב)
 בפסקה (2), אחרי "לדאון" יבוא "ולכלי רחיפה בלתי ממונע", ואחרי "ספינת אוויר," יבוא "כלי רחיפה ממונע,";

	
	
	
	
	(ג)
בפסקה (3), אחרי "לספינת אוויר" יבוא "ולכלי רחיפה ממונע";

	
	
	
	(2)    בתקנת משנה (ו), במקום "על הקרקע." יבוא "על הקרקע; הוראה זו לא תחול על כלי רחיפה בלתי ממונע לעניין מתן זכות קדימה בנחיתה";

	
	
	
	(3)      אחרי תקנת משנה (ו) יבוא: 


	
	
	
	
	"(ז)  בתקנה זו – 

	
	
	
	
	
	"כלי טיס" – "לרבות כלי רחיפה כהגדרתו בפסקאות (1) עד (5) להגדרת "כלי רחיפה" בחוק;   

	
	
	
	
	
	"כלי רחיפה בלתי ממונע" – גילשון  אוויר ומצנח רחף כהגדרתם בפסקאות (1) ו-(3) להגדרת "כלי רחיפה" בחוק";

	
	
	
	
	
	"כלי רחיפה ממונע" – "גילשון  אוויר עם מנוע עזר, מצנח רחף עם מנוע עזר ומצנח ממונע כהגדרתם בפסקאות (2), (4) ו-(5) להגדרת "כלי רחיפה" בחוק"."


נאמר באופן כללי – נדמה לי שגם אמרתי את זה קודם – תקנה 68 לתקנות ההפעלה דנה במתן כללי זכות קדימה בשמים. בגישה לנחיתה הכלל הוא תמיד שהכלי הפחות נשלט יהיה בעל זכות קדימה על פני כלים יותר נשלטים. השארנו את התקנה כאן משום שהיא דנה גם בכלי טיס ולא רק בכלי רחיפה. זה בגדול. 
<היו"ר יצחק וקנין:>
יש הערות? אין. 

<איתי לנואל:>
כתוב כאן: "בתקנת משנה (ו), במקום "על הקרקע" יבוא "על הקרקע...". 

<יבינה זכאי-בראונר:>
זה פשוט החלפה, מחיקה של תיבה ואז במקומה באה התוספת. זה בגלל סימני הפיסוק. 

<איתי עצמון:>
זה טכניקה של תיקון. 

<היו"ר יצחק וקנין:>
אני מצביע על תקנה 5. מי בעד? מי נגד? תקנה 5 מאושרת. 

<יבינה זכאי-בראונר:>
	"תיקון כותרת הפרק התשיעי
	6.
	בכותרת הפרק התשיעי לתקנות העיקריות, המילים "גילשונים" ו"מצנחים ממונעים" – יימחקו.
 

	תיקון תקנה 162
	7.
	בתקנה 162(א) לתקנות העיקריות,  פסקאות (5) ו-(10) – יימחקו.



	תיקון תקנה 163
	8. 
	בתקנה 163(ב) לתקנות העיקריות, המילים "גילשון" ו"מצנח ממונע" – יימחקו."


<היו"ר יצחק וקנין:>
יש הערות? אין הערות. 

אני מצביע על תקנות 6, 7 ו-8. מי בעד? מי נגד? התקנות מאושרות. 

<יבינה זכאי-בראונר:>
	"תיקון תקנה 164
	9.
	בתקנה 164 לתקנות העיקריות, במקום "גילשון, אווירון זעיר, אווירון הדרכה זעיר, טיסן נהוג רדיו או מצנח ממונע" יבוא "אווירון זעיר, אווירון הדרכה זעיר וטיסן נהוג רדיו";"


<היו"ר יצחק וקנין:>
יש הערות? אין הערות. 

<עמרי טלמון:>
יש לי שאלה. מה היא התקנה הזאת?

<יבינה זכאי-בראונר:>
תקנה 164 דנה במרחבי האוויר. 

<רננה שחר:>
היא קובעת שאסור להיכנס לאזורים מסוכנים ואסורים. 

<עמרי טלמון:>
כלומר, זה חל גם על טיסנים. זה נכון. 

<יבינה זכאי-בראונר:>
מאחר ומרחבי האוויר הוסדרו בקובץ הגדול של התקנות, הורדנו אותם משם. 

	"תיקון תקנה 165
	10.
	בתקנה 165 לתקנות העיקריות, אחרי המילים "בתקנה 164" יבוא "או טיסן נהוג רדיו".
 

	ביטול סימנים ה' ו-ט' בפרק התשיעי


	11.
	סימנים ה' ו-ט, בפרק התשיעי לתקנות העיקריות  – בטלים.

	תחילה
	12. 
	(א)  תחילתן של תקנות אלה ביום 13 באפריל 2015." 


<היו"ר יצחק וקנין:>
הדברים ברורים. לא ברור לכם משהו?
<עמרי טלמון:>
מה היא תקנה 165?

<יבינה זכאי-בראונר:>
תקנה 165, אחרי התיקון תהיה כדלקמן: "לא יפעיל אדם כלי טיס האמור בתקנה 164" – שדנה, כזכור, במרחבי האוויר – "או טיסן נהוג רדיו, באופן שיהיה בו כדי להוות סכנה לבני אדם, לרכוש או לכלי טיס". 
<היו"ר יצחק וקנין:>
רבותי, יש הערות? אין הערות. 

אני מצביע על תקנות 9, 10, 11 ו-12. מי בעד? מי נגד? התקנות מאושרות. 

סיימנו ואישרנו את תקנות הטיס (הפעלת כלי טיס וכללי טיסה) (תיקון), התשע"ה-2015.

<הישיבה ננעלה בשעה 13:15.>
